Por o costau oriental forma un collau relativament amplo, dindo a achuntar-se como un cerro en a sierra d'o Turón; por o costau occidental, unatro collau, de menor altitut pero más estreito, el mete en comunicación con a sierra de l'Entremont por o «tozal de Sant Per» (que quita o nombre de Sant Per de Trillo). Por isto y porque l'eixe principal d'a formación ye practicament d'este-ueste, o sarrato de Trillo fa de divisoria entre a fondonada natural d'A Fueva, subcomarca de o Sobrarbe, en norte, y a cuenca d'o barranco d'o Salinar que se troba en sud.